ก.แรงงาน ปลื้มเด็กไทยเลือกเรียนสายอาชีวะระบบทวิภาคีเพิ่มขึ้น 
(ภาพจากทีมประชาสัมพันธ์มูลนิธิเอสซีจี),ปลัดกระทรวงแรงงาน ปลื้มเด็กไทยเลือกเรียนสายอาชีวะเพิ่มขึ้น โดยเฉพาะระบบทวิภาคีที่เรียนไปด้วยทำงานไปด้วย ได้เรียนรู้จากการปฏิบัติงานจริง มั่นใจภาคอุตสาหกรรมและภาคบริการยังต้องการแรงงานสูง,เมื่อวันที่ 26 ก.ย.59 ม.ล.ปุณฑริก สมิติ ปลัดกระทรวงแรงงาน กล่าวว่า มีเยาวชนไทยเข้าร่วมการแข่งขันฝีมือแรงงานอาเซียน ครั้งที่ 11 (ASEAN Skills Competition 2016 ซึ่งจัดระหว่างวันที่ 24-26 ก.ย. ที่กรุงกัวลาลัมเปอร์ ประเทศมาเลเซีย จำนวน 34 คนใน 11 สาขา คาดว่าจะสามารถคว้าเหรียญทองได้ไม่น้อยกว่า 7 เหรียญ โดยเฉพาะในสาขาที่เรามีความชำนาญสูงเช่น สาขาเทคโนโลยีงานเชื่อม สาขาบริการอาหารและเครื่องดื่ม สาขาประกอบอาหาร สาขาแต่งผม สาขาการบำรุงเครื่องจักรกล สาขาเมคคาทรอนิกส์ สาขาหุ่นยนต์เคลื่อนที่ เป็นต้น,ทั้งนี้ ผู้ชนะการแข่งขันครั้งนี้จะได้เป็นตัวแทนไปแข่งขันฝีมือแรงงานนานาชาติที่ประเทศอาหรับเอมิเรตส์ในปีพ.ศ.2560 ขณะเดียวครั้งนี้ถือมาศึกษาดูงานเพื่อเตรียมความพร้อมสำหรับประเทศไทยที่จะเป็นเจ้าภาพจัดการแข่งขันฝีมือแรงงานอาเซียนครั้งที่ 12 ในปีพ.ศ.2561,ม.ล.ปุณฑริก กล่าวว่า ความสนใจการศึกษาด้านอาชีวะขณะนี้ดีขึ้น โดยเฉพาะการเรียนการสอนระบบทวิภาคี ที่สำนักงานคณะกรรมการการอาชีวศึกษามีความร่วมมือกับสถานประกอบการต่างๆ ทำให้นักเรียนได้เรียนรู้จากการปฏิบัติจริง ขณะที่สถานประกอบการก็ได้แรงงานตรงตามความต้องการ ซึ่งกระทรวงแรงงานก็มีมาตรการจูงใจด้านภาษีทำให้สถานประกอบการรับนักเรียนเข้าฝึกภาคปฏิบัติมากขึ้น,ทั้งนี้นักเรียนก็ได้เรียนรู้ทักษะ การทำงาน ทั้งสามารถสร้างรายได้ระหว่างเรียน หลายคนประสบความสำเร็จอย่างสูงในสายอาชีวศึกษา เนื่องจากยังเป็นที่ต้องการของตลาดแรงงานอีกมากไม่เฉพาะในไทย แต่รวมถึงตลาดอาเซียน นอกจากนี้ภาคเอกชน อย่างเช่นมูลนิธิเอสซีจียังสนับสนุนทุนการศึกษาจำนวนไม่น้อยในแต่ละปีให้กับนักเรียนอาชีวศึกษาทั้งภาคอุตสาหกรรมและภาคบริการอีกด้วย,ด้าน น.ส.สุวิมล จิวาลักษณ์ กรรมการและผู้จัดการมูลนิธิเอสซีจี กล่าวว่า เอสซีจีสนับสนุนทุนการศึกษาให้กับนักเรียนอาชีวศึกษาทั้งภาคอุตสาหกรรมและภาคบริการตั้งแต่ ปวช. จนถึงปวส. ในโครงการอาชีวะ ฝีมือชน คนสร้างชาติ ซึ่งปีนี้ดำเนินการต่อเนื่องเป็นปีที่ 4 มีนักเรียนทุนกว่า 1,300 คนและปีหน้าตั้งเป้าจะขยายเพิ่มขึ้นเป็นเกือบ 2,000 คน นักเรียนทุนเหล่านี้นอกจากการเรียนวิชาการ วิชาชีพในสถาบันอาชีวศึกษาแล้ว เอสซีจียังมุ่งเน้นส่งเสริมเรื่องของคุณธรรมจริยธรรม เพื่อสร้างคนเก่งคนดีที่มีคุณภาพสู่สังคม
ปลัดกระทรวงแรงงาน ปลื้มเด็กไทยเลือกเรียนสายอาชีวะเพิ่มขึ้น โดยเฉพาะระบบทวิภาคีที่เรียนไปด้วยทำงานไปด้วย ได้เรียนรู้จากการปฏิบัติงานจริง มั่นใจภาคอุตสาหกรรมและภาคบริการยังต้องการแรงงานสูง
อาชีวะ,สายอาชีพ,สถาบันอาชีวศึกษา,กระทรวงแรงงาน,ม.ล.ปุณฑริก สมิติ,ระบบทวิภาคี,การศึกษา